Leonard Nimoy

Leonard Simon Nimoy (26. maaliskuuta 1931 Boston, Massachusetts – 27. helmikuuta 2015 Los Angeles, Kalifornia) oli yhdysvaltalainen näyttelijä, ohjaaja, runoilija ja valokuvaaja, joka tunnettiin parhaiten roolistaan Star Trekin Mr. Spockina, jota hän näytteli melkein viidenkymmenen vuoden ajan, aluksi alkuperäisessä Star Trek -sarjassa ja sittemmin muun muassa useissa elokuvissa. Nimoy ohjasi myös osan Star Trek -elokuvista, ja lisäksi hänen ohjaustöihinsä kuuluu menestyskomedia Kolme miestä ja baby. Nimoy ei ollut pelkästään näyttelijä ja ohjaaja, sillä hän julkaisi runokokoelmia, valokuvateoksia ja musiikkialbumeita. == Nuoruus == Leonard Nimoy syntyi Bostonissa 1931. Hänen vanhempansa Max ja Dora Nimoy olivat Ukrainasta tulleita ortodoksijuutalaisia maahanmuuttajia. Hänen isänsä työskenteli parturina. Nimoy aloitti näyttelemisen jo kahdeksanvuotiaana paikallisteatterissa, jossa hän jatkoi high school -vuosiensakin ajan. == Ura näyttelijänä == === Ensimmäiset roolit === Nimoy kävi vuonna 1949 kesäkursseilla Boston Collegessa ja muutti sen jälkeen Kaliforniaan. Ensimmäiset pienet roolinsa hän sai vuonna 1951 elokuvista Queen for a Day ja Katinkultaa. Niiden lisäksi Nimoy näytteli myös teatterissa ja televisiossa. Ensimmäisessä pääroolissaan hän oli nuorena nyrkkeilijänä elokuvassa Kid Monk Baroni (1952). Nimoy palveli vuodet 1953–1955 Yhdysvaltain armeijassa. Hän palveli ajastaan 18 kuukautta Fort McPhersonissa, missä hän muun muassa tuotti armeijan viihdetapahtumia. Tuona aikana hän esiintyi myös atlantalaisessa teatterissa Viettelyksen vaunun pääosassa. Nimoy kotiutettiin kersanttina marraskuussa 1955. Armeija-aikansa jälkeen Nimoy palasi Kaliforniaan, missä hän työskenteli muun muassa baaripoikana, elokuvateatterin paikannäyttäjänä ja taksikuskina sekä opiskeli näyttelemistä Pasadena Playhousessa. Nimoy esiintyi 1950-luvun lopulla ja 1960-luvun alussa muun muassa televisiosarjoissa Wagon Train, Lännen tie, Perry Mason yllättää, Bonanza ja Hämärän rajamailla. === Star Trekin Mr. Spockin avulla uran huipulle === Nimoy nousi uransa huipulle alkuperäisestä Star Trek -televisiosarjasta, jota näytettiin 1966–1969. Siinä hän näytteli puoliksi vulkanuslaista Mr. Spockia. Star Trekin luonut Gene Roddenberry oli nähnyt Nimoyn toisessa koe-esiintymisessä ja ajatteli Spockin roolin tälle. Vaikka NBC lakkautti sarjan huonojen katsojalukujen takia, siitä tuli kulttiklassikko. Nimoy sai sarjasta kolme Emmy-ehdokkuutta. Star Trekin jälkeen Nimoy jatkoi vakituisena televisiosarjassa Vaarallinen tehtävä. Tämän jälkeen hän palasi yliopistoon ja opiskeli 1970-luvulla valokuvausta Kalifornian yliopistossa ja espanjaa Antiochin yliopistossa, mistä hän valmistui 1978. Nimoy palasi 1970-luvulla muun muassa Star Trekin pariin, kun hän esitti Spockia ääninäyttelijänä Star Trek (Star Trek: The Animated Series, 1973–74) -televisioanimaatiosarjassa, kahdessa Star Trek – uusi sukupolvi (Star Trek: The Next Generation, ST: TNG, TNG, 1987–94) -televisiosarjan jaksossa ja seitsemässä Star Trek -elokuvassa. 1970-luvun lopulla Nimoy juonsi televisiosarjaa In Search of..., joka esitteli paranormaaleja tai selittämättömiä tapahtumia. Uutta Star Trek -televisiosarjaa alkuperäisin näyttelijöin suunniteltiin 1970-luvun lopulla, mutta Nimoy kieltäytyi kunniasta. Hän suostui kuitenkin vuoden 1979 elokuvaan Star Trek: Avaruusmatka (Star Trek: The Motion Picture). Nimoyn rooleihin kuului myös Nainen nimeltä Golda (A Woman Called Golda, 1982), jossa hän esitti Israelin pääministerin Golda Meirin puolisoa. Siitä hän sai uransa neljännen Emmy-ehdokkuuden. === 1980-luvulla ohjaajaksi === Ohjattuaan muutamia televisiosarjojen jaksoja Nimoy ohjasi televisioelokuvan Vincent, joka kertoi taidemaalari Vincent van Goghin elämästä. Nimoy ohjasi myös Star Trek -elokuvat Star Trek III: Spockin paluu (The Search for Spock, 1984) ja seuraavan Star Trek IV: kotiinpaluu (Star Trek IV: The Voyage Home, 1986). Nimoyn ohjauksiin kuuluvat myös kansainvälinen menestyskomedia Kolme miestä ja baby (1987), Intohimon hinta (1988) sekä epäonnistuneet komediat Pilapiirtäjän elämästä (1990) ja Tosivaimo (1994). Nimoy palasi Mr. Spockin rooliin Star Trek -sarjan uudelleen käynnistäneessä elokuvassa Star Trek (2009). Hän näytteli myös sitä seuranneessa elokuvassa Star Trek Into Darkness (2013), joka jäi hänen viimeiseksi Star Trek -esiintymisekseen. Nimoy oli ainoa alkuperäisen sarjan näyttelijöistä, jotka esiintyivät niissä. Viimeinen Nimoyn televisiorooli oli sarjassa Fringe – rajamailla vuosina 2009–2012. === Ääninäyttelijänä === Nimoy esiintyi silloin tällöin ääninäyttelijänä animaatioissa, kuten Galvatronina The Transformers: The Movie -elokuvassa (1986), Futurama- ja Simpsonit- televisiosarjoissa sekä Disneyn piirroselokuvassa Atlantis – Kadonnut kaupunki (2001), josta hänet huomioitiin Annie-ehdokkuudella parhaasta ääninäyttelemisestä elokuvassa vuonna 2001. Nimoy lainasi myös ääntään vuoden 2005 tietokonepeliin Civilization IV ja oli vuoden 2011 Transformers: Kuun pimeä puoli -elokuvassa Sentinel Primen äänenä. Vuonna 1996 Nimoy ja Star Trek – uusi sukupolvi (Star Trek: The Next Generation, ST: TNG, TNG, 1987–94) -televisiosarjassa Q:ta esittänyt John de Lancie perustivat Alien Voices -multimediatuotantoyhtiön. Yhtiö on julkaissut kuunnelmasovituksia useista tieteiskirjallisuuden klassikoista, kuten H. G. Wellsin teoksista Näkymätön mies ja Ensimmäiset ihmiset kuussa. Yhtiö on julkaissut myös kaksi Star Trek -universumiin sijoittuvaa humoristis-filosofista väittelyä Spock vs. Q ja Spock vs. Q: The Sequel. === Kirjailijana, muusikkona ja valokuvaajana === Elokuvauransa lisäksi Nimoy oli muutenkin aktiivinen taiteellisesti ja julkaisi kirjoja, runoja ja musiikkia sekä harrasti valokuvausta. Hän kirjoitti kaksi omaelämäkertaa, I Am Not Spock (”En ole Spock”) ja I Am Spock (”Olen Spock”). Hän julkaisi myös runokirjoja, joista viimeinen oli A Lifetime of Love: Poems on the Passages of Life (2002). Nimoy julkaisi myös useita levytyksiä, mukaan lukien Star Trek -aiheisia ja covereita. Hänen musiikkiansa ei pidetä kovinkaan arvostettuna, mutta hänen faninsa pitävät varsinkin cover- kappaleiden camp-huumorista. Nimoy oli kuvittanut useita runokirjojansa valokuvillaan, mutta vuonna 2002 hän julkaisi juutalaisaiheisen valokuvakirjan Shekhina. Se herätti keskustelua ortodoksijuutalaisten keskuudessa alastomilla ja puolialastomilla kuvilla. == Yksityiselämä == Nimoy oli kahdesti naimisissa. Hänen ensimmäinen vaimonsa oli näyttelijä Sandi Zober, jonka kanssa hän sai kaksi lasta, Adamin ja Julien. Hänen toinen vaimonsa oli Susan Bay. Helmikuussa 2014 Nimoylla diagnosoitiin keuhkoahtaumatauti huolimatta siitä, että hän oli lopettanut tupakoimisen jo 30 vuotta aikaisemmin.http://www.bbc.co.uk/news/entertainment-arts-26064849 Hän kuoli 27. helmikuuta 2015 83-vuotiaana taudin komplikaatioihin kotonaan Bel Airissa, Los Angelesissa.http://www.nytimes.com/2015/02/27/arts/television/leonard- nimoy-spock-of-star-trek-dies-at-83.html == Filmografia == === Elokuvat === Vuosi Elokuva Rooli Huomioita 1951 Queen for a Day päällikkö 1951 Rhubarb nuori pesäpalloilija kreditoimaton rooli 1952 Kid Monk Baroni Paul "Monk" Baroni 1952 Zombies of the Stratosphere Narab 1952 Francis Goes to West Point jalkapallokadetti #52 kreditoimaton rooli 1953 Old Overland Trail päällikkö Black Hawk 1954 Yön pedot ilmavoimien kersantti 1958 The Brain Eaters professori Cole 1963 The Balcony Roger 1966 Deathwatch Jules LaFranc myös tuottajana 1967 Valley of Mystery Spence Atherton 1971 Catlow Miller elokuvasovitus 1971 Assault on the Wayne komentaja Phil Kettenring 1973 Baffled! Tom Kovack 1973 The Alpha Caper Mitch 1974 Rex Harrison Presents Stories of Love Mick 1975 The Missing Are Deadly tohtori Durov 1978 Ihmispaholaiset tohtori David Kibner 1979 Star Trek: Avaruusmatka Mr. Spock 1980 Seizure: The Story Of Kathy Morris tohtori Richard Connought 1982 Star Trek II: Khanin viha Mr. Spock 1982 A Woman Called Golda Morris Meyerson 1984 Star Trek III: Spockin paluu Mr. Spock 1984 The Sun Also Rises kreivi Mippipopolous 1986 Star Trek IV: kotiinpaluu Mr. Spock myös käsikirjoitus 1986 The Transformers: The Movie Galvatron äänirooli 1989 Star Trek V: The Final Frontier Mr. Spock 1991 Star Trek VI: The Undiscovered Country Mr. Spock myös vastaavana tuottajana ja käsikirjoittajana 1991 Never Forget Mel Mermelstein 1993 The Halloween Tree herra Moundshroud äänirooli 1994 Riku kirjamaassa tohtori Henry Jekyll, herra Hyde äänirooli 1995 Bonanza: Under Attack Frank James televisioelokuva 1997 A Life Apart: Hasidism in America oma itsensä dokumenttielokuva 1998 Brave New World Mustapha Mond 1999 Rashi: A Light After Dark Ages Rashi äänirooli 2000 Sinbad: Beyond the Veil of Mists kuningas Chandra, Akron, Baraka äänirooli 2001 Atlantis: Kadonnut maailma Atlantiksen kuningas äänirooli 2001 Mind Meld: Secrets Behind the Voyage of a Lifetime oma itsensä dokumenttielokuva 2009 Land of the Lost Zarn äänirooli 2009 Star Trek Mr. Spock 2011 Transformers: Kuun pimeä puoli Sentinel Prime äänirooli 2012 Zambezia - Lintukodon siipiveikot Sekhuru äänirooli 2013 Star Trek Into Darkness Mr. Spock === Televisiosarjat === Vuosi Televisiosarja Rooli Huomioita 1953 Aitiopaikka Bullotin kätyri 1 jakso 1954, 1959 Dragnet Karlo Rozwadowski, Julius Carver 2 jaksoa 1955 Luke and the Tenderfoot Ted Sherrill 1 jakso 1956 Navy Log Steve Henderson 1 jakso 1956, 1957 West Point kadetti Tom Kennedy 2 jaksoa 1957, 1958 Highway Patrol Ray, Harry Wells 2 jaksoa 1957, 1958 The Silent Service Sonarman, merimies, Rudy Gervais 3 jaksoa 1957, 1958 Broken Arrow Apassi, Nahilzay, Winnoa 3 jaksoa 1958 Harbor Command Fred Garrison 1 jakso 1958 Cimarron City Gyja 1 jakso 1958-1960 Sea Hunt Indio Ramirez, Hoya, nesteräjähdevaras, vallankumouksellinen oppilas, Jerry Wiley, Johnny Brand, Tyler, Vince 8 jaksoa 1959 Steve Canyon ohjaustornin kersantti 1 jakso 1959 26 miestä Blake Larson, Toke Shaw 2 jaksoa 1959 Mackenzie's Raiders Keltainen Susi, Kansas 2 jaksoa 1959 The Rough Riders Jeff Baker 1 jakso 1959 Colt .45 Luke Reid 1 jakso 1959 Tombstone Territory Pikkuhaukka 1 jakso 1959, 1960 M Squad Robert Nash, Ben Blacker 2 jaksoa 1959-1962 Wagon Train Emeterio Vasquez, Joaquin Delgado, Cherokee Ned, Bernabe Zamora 4 jaksoa 1960 Lock Up Nino Baselicce 1 jakso 1960 Tate The Comanche 1 jakso 1960 Outlaws Logan 1 jakso 1960 The Rebel Jim Colburn 1 jakso 1960 Bonanza Freddy 1 jakso 1960, 1961 Lainvalvoja apulaissheriffi Johnny Swift 2 jaksoa 1961 Tales of Wells Fargo Coleman 1 jakso 1961 Lännen tie Anko 1 jakso 1961 87. piiri Barrow 1 jakso 1961 Hämärän rajamailla Hansen 1 jakso 1961-1966 Gunsmoke John Walking Fox, Holt, Arnie, Elias Grice 4 jaksoa 1962 Cain's Hundred Ralph Tomek 1 jakso 1962 Laramie Rix Catlin 1 jakso 1962 Lahjomattomat Packy 1 jakso 1962 Stoney Burke Art Paxton 1 jakso 1962 Sam Benedict tarkastaja Joe Shatley 1 jakso 1963 Perry Mason yllättää Pete Chennery 1 jakso 1963 The Fisher Family Werner 1 jakso 1963 General Hospital Bernie 1 jakso 1963 Tohtori Kildare Harry 1 jakso 1963, 1964 Yhdestoista hetki Bert Pelco, etsivä Cardell 2 jaksoa 1963, 1965 Combat! alokas Baum, Neumann 2 jaksoa 1963-1965 Virginialainen Keith Bentley, Benjamin Frome, Wismer 3 jaksoa 1964 The Lieutenant Gregg Sanders 1 jakso 1964 The Outer Limits Judson Ellis, Konig 2 jaksoa 1964 Napoleon Solo Vladeck 1 jakso 1964 Profiles in Courage Burr Jones 1 jakso 1964, 1965 Kraft Suspense Theatre Cowell, Lawrence Brody 2 jaksoa 1965 Death Valley Days Keltainen Karhu 1 jakso 1966 A Man Called Shenandoah Del Hillman 1 jakso 1966 Daniel Boone Oontah 1 jakso 1966 Salainen agentti 86 Stryker 1 jakso 1966-1969 Star Trek Mr. Spock 1969-1971 Vaarallinen tehtävä Paris, Emil Vautrain, Gemini 1972 Pimeä museo Henry Auden 1 jakso 1973 Columbo tohtori Barry Mayfield 1 jakso 1973-1974 Star Trek: The Animated Series Mr. Spock äänirooli 1983 Marco Polo Achmet 3 jaksoa 1983 T.J. Hooker komisario Paul McGuire 1 jakso 1986 Faerie Tale Theatre paha marokkolainen taikuri 1 jakso 1991 Star Trek: The Next Generation Mr. Spock 2 jaksoa 1993, 1997 Simpsonit oma itsensä äänirooli, 2 jaksoa 1995 Äärirajoilla Thurman Cutler 1 jakso 1997 Raamattu: Daavid Samuel minisarja, tuntemattomat jaksot 1997 Duckman: Private Dick/Family Man oma itsensä äänirooli, 1 jakso 1998 Invasion America kenraali Konrad äänirooli, 4 jaksoa 1999, 2002 Futurama oma itsensä äänirooli, 2 jaksoa 2001 Tohtori Becker professori Emmett Fowler 1 jakso 2009-2012 Fringe tohtori William Bell 11 jaksoa 2012 Rillit huurussa Mr. Spock kreditoimaton äänirooli, 1 jakso === Ääninäyttely videopeleissä === Vuosi Videopeli Rooli 1992 Star Trek: 25th Anniversary Enhanced Mr. Spock 1993 Star Trek: Judgment Rites Mr. Spock 1999 Seaman kertoja 2001 Atlantis: The Lost Empire Atlantiksen kuningas Kashekin Nedakh 2005 Civilization IV kertoja 2010 Kingdom Hearts: Birth by Sleep mestari Xehanort 2010 Star Trek Online Mr. Spock 2012 Kingdom Hearts 3D: Dream Drop Distance mestari Xehanort 2014 Family Guy: The Quest for Stuff Mr. Spock == Levytykset == * Leonard Nimoy Presents Mr. Spock's Music from Outer Space (Dot Records 1967) * The Two Sides of Leonard Nimoy (Dot Records 1968) * The Way I Feel (Dot Records 1968) * The Touch of Leonard Nimoy (Dot Records 1969) * The New World of Leonard Nimoy (Dot Records 1970) == Ohjaukset == * Star Trek III: Spockin paluu (Star Trek III: The Search for Spock, 1984) * Star Trek IV: kotiinpaluu ('Star Trek IV: The Voyage Home, 1986) * Kolme miestä ja baby (Three Men and a Baby, 1987) * Intohimon hinta (The Good Mother, 1988) * Pilapiirtäjän elämästä (Funny About Love, 1990) * Tosivaimo (Holy Matrimony, 1994) *jaksoja TV-sarjoihin T.J. Hooker, The Powers of Matthew Star, Deadly Games ja The Simpsons == Lähteet == ==Aiheesta muualla== * memory-alpha.org * Leonard Nimoyn muistokirjoitus Helsingin Sanomissa Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset runoilijat Luokka:Yhdysvaltalaiset valokuvaajat Luokka:Yhdysvaltalaiset muusikot Luokka:Amerikanjuutalaiset Luokka:Hollywood Walk of Fame Luokka:Vuonna 1931 syntyneet Luokka:Vuonna 2015 kuolleet Luokka:Seulonnan keskeiset artikkelit Luokka:Star Trek